Hafizul Kamal

Hafizul bin Ahmad Kamal (lahir 25 April 1985) ialah seorang pelakon dan pengacara televisyen Malaysia. Beliau merupakan juara rancangan pencarian bakat baharu dalam bidang penyiaran, On Air di Astro Ria.

Kehidupan dan kerjaya
Hafizul Kamal dilahirkan pada 25 April 1985 di Ipoh, Perak. Beliau memiliki ijazah dalam bidang Petrokimia dan Proses.

Pada 23 Mei 2012, beliau menjadi salah seorang daripada 20 peserta rancangan pencarian bakat baharu dalam bidang penyiaran di Astro Ria, On Air yang turut disertai oleh Dahlia Shazwan, Syakirin Husnal, Hefny Sahad dan CK Faizal, di mana beliau merupakan juara.

Pada tahun 2013, beliau berpasangan bersama rakan seangkatannya dalam On Air, Hefny mengambil bahagian dalam rancangan Fear Factor Malaysia yang dihoskan oleh Dato' Aaron Aziz, yang mana mereka merupakan naib juara di belakang Hairul Azreen dan Dazrin Kamarudin yang merangkul gelaran juara. 

Hafizul membuat penampilan filem sulungnya menerusi filem aksi ketenteraan, PASKAL arahan Adrian Teh lakonan bersama Hairul Azreen, Ammar Alfian, Taufiq Hanafi dan Jasmine Suraya Chin yang ditayangkan pada 27 September 2018.

Kehidupan peribadi
Beliau berkahwin dengan Nurul Fariza Ibrahim yang mesra dengan panggilan Mieja pada 13 Februari 2016. Pada 25 Oktober 2017, beliau dan isteri dikurniakan seorang cahayamata perempuan yang diberi nama Raisya Amanda yang dilahirkan di Pusat Perubatan Rampai Puteri. Pada 10 Disember 2019, beliau dan isteri dikurniakan seorang lagi cahayamata perempuan yang diberi nama Sara Erina.

Filemografi

Filem

Drama

Telefilem

Televisyen

Rujukan

Pautan luar
 
 
 
 

Kelahiran 1985
Pelakon lelaki Malaysia
Orang hidup
Pelakon lelaki Malaysia abad ke-21
Orang Malaysia berketurunan Melayu
Muslim Malaysia
Pengacara televisyen Malaysia
Orang dari Perak
Peserta On Air